خاریجی ایشلر باخانی مؤولود چاووش‌اوغلو. تورکیه‌ده اولان آمریکا خاریجی ایشلر باخانی رکس تیلرسون ایله، ایکی‌لی ایلیشکیلرین نورماللاشماسی مسئله‌سین‌ده آنلاشدیقلارینی بیلدیردی.
ایکی باخان باشا باش گؤروشمه‌لرینین آردیندان اورتاق مطبوعات کنفرانسی دوزنله‌دی.
چاووش‌اوغلو، بورادا وئردیگی آچیقلامادا،
"آمریکا ایله ایلیشکیلری نورماللاشدیرما مسئله‌سین‌ده آنلاشدیق" دئدی.
چاووش‌اوغلو، "بیز ایلک نؤوبه‌ده فتح‌الله‌چی ترور هؤرگوتو (فئتؤ) قونوسون‌دا و آمریکانین ی.پ.گ‌یه وئردیگی دستک مسئله‌سین‌ده گؤزلنتیلریمیزی آچیق شکیل‌ده دیله گتیردیک. بوندان سونرا دانیشیلانلارین سؤزده قالماماسی، تطبیقی اوچون نه‌لر ائده بیلریک بونلاری دا دانیشدیق" دئدی.
"گوونلیک قایغیلاریمیزین جدییه آلدیغینی دوشونمک ایسته‌ییریک" دئین چاووش‌اوغلو،
"بوتون مسئله‌لرین مذاکیره اولوناجاغی یئنی بیر مکانیزمی، گله‌جک آی اورتاسینا قدر یاراتماق قراری وئردیک" شکلین‌ده دانیشدی.
۲۰۱۶.جی ایلده آمریکانین سوریه‌ده ی.پ.گ‌نین فرات چایینین دوغوسونا چکیله‌جیینه دایر تورکیه‌یه بیر سؤز وئردیگینی، آنجاق بونون توتولمادیغینی قید ائد‌ن چاووش‌اوغلو،
"منبیج‌ین اکثریتینی عربلر تشکیل ائدیر و ی.پ.گ‌نین بورادان چیخماسی لازیم‌دیر. دوزنین تامین اولونماسی اوچون بو چوخ اؤنملی" دئدی.
آمریکا خاریجی ایشلر باخانی تیلرسون‌دا، "تورییه ایله ایلیشکیلریمیز داوام‌لی و ایستراتژیک‌دیر" دئیه باشلادیغی سؤزلرینی،
(چاووش‌اوغلو ایله) هر ایکی طرفین راحاتسیز‌لیقلارینین دیله گتیریلدیگی و گله‌جیی موذاکیره ائتدییمیز بیر توپلانتی گئچیردیک. تورکیه-آمریکا آراسین‌داکی ایلیشکی یالنیز چیخارا دایالی بیر ایلیشکی دئییل. تورکیه، ناتونون ایلک عضولرین‌دن بیری‌دیر و بیرلیک‌ده افغانیستان، کره باش‌دا اولماق اوزره بیر چوخ یئرده بیرلیک‌ده چالیشمیشیق" دئیه داوام ائتدیردی.
قوناق باخان، تورکیه‌نین، بحرانین داوام ائتدیگی ۷ ایللیک سوره‌جده ۳ میلیون‌دان چوخ مجبوری کؤچکونه ائو صاحب‌لیگی ائد‌رک هر کسه اؤرنک تشکیل ائتدیگینی وورغولادی.
تیلرسون،
"سوریه‌ده هدفیمیز کسینلیکله عینی. بورانی داعشدن تمیزله‌ییب سیغینماچیلارین ائولرینه دؤنمه‌سینی تامین ائتمک. مستقیل سوریه‌نی دستکله‌ییریک. منبیج مسئله‌سین‌ده ایسه، یارادیلاجاق یئنی مکانیزمده بو وضعیت مذاکیره اولوناجاق. ساده‌جه منبیج دئییل، قوزئی سوریه اؤنجه‌لیکله قونوموز اولاجاق" دئدی.
رکس تیلرسون، "آمریکا عسگرلری منبیجدن چکیله‌جک می"؟ سوالینا ایسه "بؤلگه‌نین اؤز کونتروللاریندا قالماسینی ایستدیکلری" جاوابینی وئردی.
آمریکانین ی.پ.گ‌یه دستگی سونا چاتاجاق می"؟ سوالینا قارشی‌لیق ایسه تیلرسون،
"آمریکادا بودجه تکجه داعشله مباریزه اوچون آیریلدی. بوندان باشقا بیر پول آیریلمادیغینی" ادعا ائتدی.
"فئتؤ مسئله‌سین‌ده اؤزل بیر آددیم آتیلاجاق می"؟ سوالینا دا آمریکالی باخان،
"دونن سایین اردوغان دا فئتؤ ایله باغلی راحاتسیز‌لیقلارینی دیله گتیردی. بیز دلیللری آراشدیرماغی داوام ائتدیرجییک. مستقیل سوروشدورمالاریمیز ایشلریمیز داوام ائد‌جک. یئنی دلییلری هر زامان آلماغا حاضیریق. تورکیه‌نین بیزه سوناجاغی هر شئیی دگرلندیریریک" جاوابینی وئردی.
